"जंगला न एक हाक्क पाणु आल़ै री आवाज़ ऐन्दी लागी सा,
'कि आपणै आपा बै प्रभु री तैंईंयैं त्यार केरा,
होर तेइरी सड़का सिधी केरा।' "#यशा. 40:3.
4ऐ यूहन्ना ऊँटा रै ऊना रै बणाऐदै झिकड़ै लाइया, होर आपणै चेकै न च़ंबड़ै री गाच़ी बोना ती, सौ टिटल़ै होर बौणै रा मखीर खा ती। 5तैबै यरूश्लेम शैहरा, सारै यहूदिया ज़िलै, होर यरदन नौई रै औरलै-पौरलै सारै देशै रै लोका तेई हागै बपतिस्मा लेंदै आऐ। 6होर आपणै-आपणै पापा बै मनिया यरदन नौई न यूहन्ना न बपतिस्मा लेऊ।
7ज़ैबै तेइयै बोहू फरीसी होर सदूकी बै बपतिस्मा लेणै आपु हागै ऐन्दै हेरे ता, तिन्हां सैंघै बोलू, "तुसै ज़हरीलै कीड़ै रै शोहरु सांही सी! तुसाबै कौसियै नी दसु कि एक रोज़ परमेश्वरा तुसा रै पापा री तैंईंयैं तुसाबै सज़ा देणी। ऐण्ढा मता सोच़दै कि तुसा बची जाँणा? 8सबूत देआ कि तुसै सच़ीऐ पापा न पश्चाताप केरू सा। 9होर आपणै-आपणै मना न ऐ मता सोच़ा, 'कि आसरा बापू अब्राहम सा।' किबैकि हांऊँ तुसा न सच़ बोला सा परमेश्वर इन्हां पात्थरा न अब्राहमा री तैंईंयैं औलाद पैदा केरी सका सा। 10परमेश्वर तुसाबै सज़ा देणै री तैंईंयैं त्यार बेशु सा, ज़ैण्ढै एक मांहणु फ़ौल़ नी देणै आल़ै बूटै रै ज़लाड़ै बै काटा सा, तैण्ढाऐ परमेश्वरै ते लोका भी आँगी केरिया औगी न पाणै ज़ो शोभलै कोम नी केरदै।
15यीशुऐ तेइबै ऐ ज़वाब धिना कि, "ऐबै तू ऐण्ढाऐ होंणै दै, किबैकि आसरा ऐसा रीतियै धार्मिकता बै पूरा केरना ठीक सा।" तैबै तेइयै तेइरी गैल मनी।
